Причините хората в днешно време да обичат толкова шоколад са много и разнообразни. Започвайки от щастието и положителните емоции, които той носи, преминавайки през редицата разновидности, в които се предлага, и стигайки до приложимостта му към специални поводи и към различни сладкиши и десерти. Нека да разгледаме поотделно всяка от споменатите причини:
1. Защо хората толкова обичат шоколад: Носи щастие и положителни емоции – посредством консумирането на шоколад човек получава не само едно вкусно и буквално топящо се в устата лакомство. Доказано е, че редовният прием на шоколад повишава нивото в човешкия организъм на ендорфините или т.нар. хормони на щастието. Или ако трябва да го кажем с други думи, хапвайки шоколад, вие получавате прилив на положителна енергия, чувствате се по-щастливи и благоприятно настроени, и посрещате по-добре всички предизвикателства, които ви очакват в нормалното ежедневие.
2. Защо хората толкова обичат шоколад: Предлага се в множество разновидности – на пазара могат да се намерят множество различни видове шоколад. Имате възможност да избирате между традиционния млечен шоколад, който е кафяв на цвят, бял шоколад, в чийто състав не влиза какао на прах, тъмен шоколад, който пък не съдържа мляко. Отделно от това, през последните години производителите създадоха шоколади с най-различни добавки и пълнежи – ядки, сладка, кремове, сушени плодове и т.н.
3. Защо хората толкова обичат шоколад: Може да бъде част от различни десерти и сладкиши – можете да използвате закупения шоколад като съставка в различни десерти и сладкиши. В това число кексове, торти, кремове и др. Особено подходящ за подобни приложения е разтопеният шоколад, който е наистина уникално лакомство и задоволява всички човешки сетива. А дори и да не го разтопявате или слагате в печенето на сладкиш, няколко парченца, консумирани заедно с кекса или бисквитите например, ще направят похапването ви значително по-вкусно и приятно.
4. Защо хората толкова обичат шоколад: Идеален за специални поводи – все по-практикуван вариант през последните години е закупуването на шоколад като част от подаръка на близък човек за специални поводи. Поводи като рождени и имени дни, Коледа, Великден, Свети Валентин и т.н. Допълнително улеснение за хората е, че на пазара вече се предлага шоколад в специални подаръчни опаковки, които им спестяват значително количество време и усилия, свързани с подготовката на планираните подаръци.
5. Защо хората толкова обичат шоколад: Има полезни свойства за човешкия организъм – въпреки всичките натяквания за вредите от консумирането на шоколад, които се срещат в медийното и като цяло в общественото пространство, той всъщност има и редица полезни свойства за човешкия организъм. Особено когато става въпрос за тъмен шоколад, който е беден на захар, но за сметка на това богат на вещества, оказващи положително въздействие върху здравето на мозъка и сърдечното здраве. Той също така се отличава с високо съдържание на антиоксиданти, неутрализиращи свободните радикали в тялото и предпазващи човека от ракови и други сериозни заболявания.
6. Защо хората толкова обичат шоколад: Подобрява сексуалния живот – различни изследвания показват, че хората, консумиращи редовно шоколад, се радват на по-добър сексуален живот от останалите. Това отново се дължи донякъде на ендорфините или хормоните на щастието, а също и на енергията, която приемането на продукта ни доставя в ежедневието. В допълнение, наличието на шоколад ще ви помогне за редица сладки изненади, които бихте могли да подготвите за своя партньор.